ประกาศคณะกรรมการคุ้มครองซากดึกดำบรรพ์ประกาศคณะกรรมการคุ้มครองซากดึกดำบรรพ์เรื่องหลักเกณฑ์การประกาศเป็นแหล่งซากดึกดำบรรพ์ที่ขึ้นทะเบียนและเป็นซากดึกดำบรรพ์ที่ขึ้นทะเบียนพ.ศ. ๒๕๕๒[๑] อาศัยอำนาจตามความในมาตรา๑๔ วรรคหนึ่ง และมาตรา ๒๖ วรรคหนึ่ง แห่งพระราชบัญญัติคุ้มครองซากดึกดำบรรพ์ พ.ศ.๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการคุ้มครองซากดึกดำบรรพ์จึงกำหนดหลักเกณฑ์ในการประกาศเป็นแหล่งซากดึกดำบรรพ์ที่ขึ้นทะเบียนและเป็นซากดึกดำบรรพ์ที่ขึ้นทะเบียนไว้ดังต่อไปนี้ข้อ ๑แหล่งซากดึกดำบรรพ์ที่จะประกาศขึ้นทะเบียนต้องเป็นแหล่งซากดึกดำบรรพ์ที่มีความสำคัญต่อการศึกษาประวัติของโลกบรรพชีวินวิทยา บรรพชีววิทยา หรือการลำดับชั้นหิน ที่มีคุณสมบัติอย่างใดอย่างหนึ่งดังนี้(๑)เป็นแหล่งซากดึกดำบรรพ์ชนิดใหม่ที่ค้นพบเป็นครั้งแรกของประเทศไทยหรือของโลก(๒)เป็นแหล่งซากดึกดำบรรพ์ที่มีซากดึกดำบรรพ์ดัชนีที่ใช้อ้างอิงช่วงอายุของชั้นหินได้แน่นอนและเป็นที่ยอมรับของประเทศไทยหรือระดับสากล(๓)เป็นแหล่งซากดึกดำบรรพ์ที่มีจำนวนของซากดึกดำบรรพ์ในมิติของความกว้าง ยาว หรือหนามากที่สุดเท่าที่ค้นพบในแต่ละภูมิภาคหรือในประเทศไทย(๔)เป็นแหล่งซากดึกดำบรรพ์ของสัตว์มีกระดูกสันหลังที่มีลักษณะพิเศษหรือครบถ้วนสมบูรณ์(๕)เป็นแหล่งซากดึกดำบรรพ์ชนิดเดียวกันกับชนิดหายากมากที่ค้นพบแล้ว(๖)เป็นแหล่งซากดึกดำบรรพ์ที่มีซากดึกดำบรรพ์หลายชนิดอยู่ร่วมกันที่มีลักษณะแตกต่างจากที่เคยพบมาก่อนข้อ ๒เมื่อพิจารณาแล้วเห็นว่าเป็นแหล่งซากดึกดำบรรพ์ ที่มีคุณสมบัติตามข้อ ๑ให้กรมทรัพยากรธรณีดำเนินการ ดังนี้(๑)จัดทำแผนที่แสดงเขตแหล่งซากดึกดำบรรพ์ ดังนี้(ก)การกำหนดพื้นที่เพื่อประกาศเป็นแหล่งซากดึกดำบรรพ์ให้กำหนดเท่าที่จำเป็นตามหลักวิชาการเท่านั้น(ข)ทำการรังวัดให้ได้มาซึ่งพิกัดตำแหน่งของทุกมุมเขตและเนื้อที่ของพื้นที่ที่จะประกาศเป็นแหล่งซากดึกดำบรรพ์โดยพิกัดตำแหน่งที่ใช้ในการรังวัดต้องเป็นระบบพิกัดฉากที่สามารถปรับค่าพิกัดให้เป็นระบบพิกัดฉากที่ใช้ในราชการของกรมที่ดินหรือระบบที่ใช้เป็นสากล(ค)จัดทำแผนที่รูปแปลงเขตพื้นที่ที่จะประกาศเป็นแหล่งซากดึกดำบรรพ์โดยต้องแสดงค่าพิกัดตำแหน่งของทุกมุมเขตของพื้นที่ที่ได้ในการรังวัด ในมาตราส่วน ๑: ๔,๐๐๐ หรือตามความเหมาะสมพร้อมทั้งแสดงลำดับชุดและหมายเลขระวางแผนที่ภูมิประเทศ มาตราส่วน ๑ : ๕๐,๐๐๐ ของกรมแผนที่ทหาร ที่ใช้ประกอบการจัดทำไว้ด้วยแผนที่รูปแปลงเขตพื้นที่ที่จะประกาศเป็นแหล่งซากดึกดำบรรพ์ให้จัดทำเป็นข้อมูลดิจิตอลด้วย(๒)จัดทำทะเบียนโดยการกำหนดรหัสประจำแหล่งซากดึกดำบรรพ์ จำนวนพื้นที่ วันเดือนปีที่พบชื่อผู้ค้นพบ เจ้าของ ผู้ครอบครอง หรือผู้มีกรรมสิทธิ์ในที่ดินโดยชอบด้วยกฎหมายพร้อมรูปถ่ายให้ชัดเจน(๓)จัดทำประกาศตามแบบที่อธิบดีกำหนด โดยอย่างน้อยต้องมีข้อมูลตามข้อ ๒ (๒) ให้อธิบดีโดยความเห็นชอบของคณะกรรมการคุ้มครองซากดึกดำบรรพ์ประกาศในราชกิจจานุเบกษาให้แหล่งซากดึกดำบรรพ์นั้นเป็นแหล่งซากดึกดำบรรพ์ที่ขึ้นทะเบียนข้อ ๓ซากดึกดำบรรพ์ที่พบในราชอาณาจักรที่จะประกาศขึ้นทะเบียนต้องเป็นซากดึกดำบรรพ์ที่มีความสำคัญหรือมีคุณค่าในการศึกษาประวัติของโลก บรรพชีวินวิทยา บรรพชีววิทยาหรือการลำดับชั้นหินที่มีคุณสมบัติอย่างใดอย่างหนึ่ง ดังนี้(๑)เป็นซากดึกดำบรรพ์ชนิดใหม่ที่ค้นพบเป็นครั้งแรกของประเทศไทย หรือของโลกหรือเป็นตัวอย่างซากดึกดำบรรพ์ต้นแบบ(๒)เป็นซากดึกดำบรรพ์ดัชนีที่ใช้อ้างอิงช่วงอายุของชั้นหินได้แน่นอนและเป็นที่ยอมรับของประเทศไทยหรือระดับสากล(๓)เป็นซากดึกดำบรรพ์ที่มีลักษณะพิเศษหรือครบถ้วนสมบูรณ์ที่สุดเท่าที่พบในประเทศไทย(๔)เป็นซากดึกดำบรรพ์ของสัตว์ที่มีกระดูกสันหลังเฉพาะชิ้นส่วนที่สำคัญ(๕)เป็นซากดึกดำบรรพ์ชนิดเดียวกันกับชนิดหายากมากที่ค้นพบแล้วข้อ ๔เมื่อพิจารณาแล้วเห็นว่า เป็นซากดึกดำบรรพ์ที่มีคุณสมบัติตามข้อ ๓ให้กรมทรัพยากรธรณีดำเนินการขึ้นทะเบียน ดังนี้(๑)จัดทำทะเบียนตามแบบที่อธิบดีกำหนด โดยกำหนดรหัสประจำซากดึกดำบรรพ์ ลักษณะ รูปพรรณสัณฐาน ขนาด น้ำหนัก วันเดือนปีที่พบ ชื่อผู้ค้นพบ หรือเจ้าของ หรือผู้ครอบครองสถานที่ที่พบ พร้อมรูปถ่ายให้ชัดเจน(๒)[๒]จัดทำประกาศตามแบบที่อธิบดีกำหนด โดยอย่างน้อยต้องมีข้อมูลตามข้อ ๔ (๑)ให้อธิบดีประกาศในราชกิจจานุเบกษาให้ซากดึกดำบรรพ์นั้นเป็นซากดึกดำบรรพ์ที่ขึ้นทะเบียนข้อ ๕ถ้าปรากฏในภายหลังว่าแหล่งซากดึกดำบรรพ์ที่ได้ขึ้นทะเบียนไม่มีคุณสมบัติเป็นแหล่งซากดึกดำบรรพ์ที่ขึ้นทะเบียนตามข้อ ๑ให้อธิบดีโดยความเห็นชอบของคณะกรรมการคุ้มครองซากดึกดำบรรพ์ประกาศในราชกิจจานุเบกษาเพื่อเปลี่ยนแปลงหรือเพิกถอนเขตแหล่งซากดึกดำบรรพ์ที่ขึ้นทะเบียนประกาศ ณ วันที่ ๓กรกฎาคม พ.ศ. ๒๕๕๒ศักดิ์สิทธิ์ ตรีเดชปลัดกระทรวงทรัพยากรธรรมชาติและสิ่งแวดล้อมประธานกรรมการคุ้มครองซากดึกดำบรรพ์ประกาศคณะกรรมการคุ้มครองซากดึกดำบรรพ์เรื่อง หลักเกณฑ์การประกาศเป็นแหล่งซากดึกดำบรรพ์ที่ขึ้นทะเบียนและเป็นซากดึกดำบรรพ์ที่ขึ้นทะเบียน(ฉบับที่ ๒) พ.ศ. ๒๕๕๖[๓]ปณตภร/ผู้จัดทำ๗ มกราคม ๒๕๕๗[๑] ราชกิจจานุเบกษาเล่ม ๑๒๖/ตอนพิเศษ ๑๓๘ ง/หน้า ๔๔/๒๓ กันยายน ๒๕๕๒[๒] ข้อ ๔ (๒)แก้ไขเพิ่มเติมโดยประกาศคณะกรรมการคุ้มครองซากดึกดำบรรพ์ เรื่อง หลักเกณฑ์การประกาศเป็นแหล่งซากดึกดำบรรพ์ที่ขึ้นทะเบียนและเป็นซากดึกดำบรรพ์ที่ขึ้นทะเบียน(ฉบับที่ ๒) พ.ศ. ๒๕๕๖[๓] ราชกิจจานุเบกษาเล่ม ๑๓๐/ตอนพิเศษ ๑๕๗ ง/หน้า ๗๒/๑๓ พฤศจิกายน ๒๕๕๖